રાજ્યસભાના ઉમેદવાર તરીકે શંકરસિંહ વાઘેલાએ રાજીનામું આપ્યા પછી હવે કોંગ્રેસમાંથી અહમેદ પટેલે બુધવારે આ અંગે ઉમેદવારી ફોર્મ ભર્યું હતું. ઉલ્લેખનીય છે કે અહેમદ પટેલ સોનિયા ગાંધીના રાજકીય સલાહકાર હોવાની સાથે જ ગુજરાત કૉંગ્રેસના વરિષ્ઠ નેતા પણ છે. અને લાંબા સમયથી તે ગુજરાત કોંગ્રેસ સાથે જોડાયેલા છે. ત્યારે ગાંધીનગર ખાતે અહેમદ પટેલે, આજે ભરતસિંહ સોંલકી જેવા કૉંગ્રેસના ધારાસભ્યો અને નેતાઓની હાજરીમાં રાજ્યસભાની ચૂંટણી માટે નામાંકન ફોર્મ ભર્યું હતું.વધુમાં મીડિયા દ્વારા અહેમદ પટેલને શંકસિંહ વાધેલા અંગે પૂછવામાં આવતા તેમણે જણાવ્યું હતું કે તેમને તમામ ધારાસભ્યો નો ટેકો મળશે. પણ ફોર્મ ભરતી વખતે બાપુના ટેકેદાર નેતાની પાંખી હાજરી કંઇક બીજી જ વાત કહેતી હતી.